# МЕТОДИКА ЗА ОЦЕНКА НА ОФЕРТИТЕ

**към документацията за** участие в процедура

**„Избор с публична покана“ за:**

Доставка на дълготрайни материални активи (ДМА): Доставка и въвеждане в експлоатация на вертикален обработващ център в изпълнение на договор за БФП № BGENERGY-2.003-0005-C01 «Подобряване на енергийната ефективност в производствените процеси на Трансвагон АД».

**ЗА ОЦЕНКА НА ОФЕРТИТЕ, КЛАСИРАНЕ НА КАНДИДАТИТЕ И ОПРЕДЕЛЯНЕ НА ИЗПЪЛНИТЕЛ ЩЕ СЕ ПРИЛАГА СЛЕДНИЯТ КРИТЕРИЙ:**

**Критерий „Икономически най-изгодна оферта”**, където класирането на допуснатите до участие оферти се извършва на база получената от всяка оферта **„Комплексна оценка”** - **(КО)**, като сума от индивидуалните оценки по предварително определените показатели.

Максимално възможният брой точки за всеки показател, както и стойностите за относителните тегла по показатели, са определени да бъдат еднакви за всички, с оглед преценката от страна на бенефициента за тяхната значимост.

В “Методиката за оценка на офертите” са конкретизирани и точно определени следните показатели и съответните им относителни тегла в комплексната оценка по предмета на процедурата, както следва:

|  |  |  |  |
| --- | --- | --- | --- |
| **Показател - П**  (наименование) | **Относително тегло** | **Максимално възможен брой точки** | **Символно обозначение**  (точките по показателя) |
| **1** | **2** | **3** | **4** |
| 1. **Предложена цена** – **П1** | 40 % (0,4) | 100 | **Т ц** |
| 2. **Срок на доставка – П2** | 30 % (0,3) | 100 | **Т д** |
| 3. **Гаранционно и сервизно обслужване** – **П3** | 30 % (0,3) | 100 | **Т гс** |

**Комплексната оценка (КО)** за Доставка на дълготрайни материални активи (ДМА) се изчислява по формулата:

**КО = П1+ П2+ П3**

Офертата получила най-висока **Комплексна оценка (КО)** се класира на първо място.

Техническите параметри следва да покриват минималните технически и функционални характеристики според т. ІІ.1.2) Описание на предмета на процедурата в публичната покана и техническата спецификация на предвидените за закупуване ДМА.

**Показатели и методика за оценка на офертите, класиране на кандидатите и определяне на изпълнител за**  доставка и въвеждане в експлоатация на вертикален обработващ център в изпълнение на договор за БФП № BGENERGY-2.003-0005-C01 «Подобряване на енергийната ефективност в производствените процеси на Трансвагон АД».

***Указания за определяне на оценката по всеки показател:***

**П1 - Показател 1** - **“Предложена цена”** с максимален брой точки 100 и относително тегло в комплексната оценка 0,4.

Максималният брой точки получава офертата с предложена най-ниска цена – 100 точки. Точките на останалите участници се определят в съотношение към най-ниската предложена цена по следната формула:

Тц min

**Тц** = 100 х \_\_\_\_\_\_\_\_\_\_\_\_\_, където:

Тц n

* “100” е максималните точки по показателя;
* “Тц min” е най-ниската предложена цена в лева;
* “Тц n” е цената на n-я участник.

Оценката по първия показател на n-я участник се получават по следната формула:

**П1** **= Тц х 0,4**, където:

* “0,4” е относителното тегло на показателя.

**П2 - Показател 2 – “Срок на доставка”** вкалендарни дни.  
Максимален брой точки 100 и относително тегло в комплексната оценка 0.3.

Максималният брой точки получава офертата, която е с най-бърз срок на доставка след сключване на договор – 100 точки.

Точките на останалите участници се определят в съотношение към най-бързия срок на доставка по следната формула:

Тд min

**Т д** = 100 х \_\_\_\_\_\_\_\_\_\_\_\_\_, където:

Тд n

* “100” е максималните точки по показателя;
* “Тд min” е най-бързия срок на доставка;
* “Тд n”е срока на доставка на n-я участник.

Оценката по втория показател на n-я участник се получават по следната формула:

**П2** **= Тд х 0,3**, където:

* “0,3” е относителното тегло на показателя.

**П3 - Показател 3** – **“Гаранционно и сервизно обслужване”** в месеци с максимален брой точки 100 и относително тегло в комплексната оценка 0.3.

Максималният брой точки получава офертата, която е с най-добри условия по отношение на гаранционното и сервизно обслужване.

Точките по показателя за всяка оферта се изчисляват, като сума от точките посочени в таблица П3:

Таблица П3

|  |  |  |
| --- | --- | --- |
| Гаранционно и сервизно обслужване | Параметри | Точки |
| 1 | 2 | 3 |
| 1. Гаранционно обслужване | до 12 месеца | 10 |
| над 12 до 24 месеца | 20 |
| над 24 месеца | **40** |
| 2.Сервизно обслужване– време за реакция | над 48 часа | 5 |
| от 25÷48 часа | 15 |
| до 24 часа | **35** |
| 3. Сервизно извънгаранционно обслужване | до 3 години | 10 |
| над 3 до 5 години | 15 |
| над 5 години | **25** |
| **Максимално възможни точки по показателя -** Т гс | | 100 точки |

Оценката по третия показател на n-я участник се получават по следната формула:

**П3** **= Тгс х 0,3**, където:

* “0,3” е относителното тегло на показателя.

**КОМПЛЕКСНАТА ОЦЕНКА (КО)** на дълготрайни материални активи (ДМА): Вертикален обработващ център се получава като сума от оценките по трите показателя и се изчислява по формулата:

**КО = П1 + П2+ П3**

**ОФЕРТАТА ПОЛУЧИЛА НАЙ-ВИСОКА КОМПЛЕКСНА ОЦЕНКА (КО) СЕ КЛАСИРА НА ПЪРВО МЯСТО.**